Tasekla n tmaziɣt yellan zik s timawit tufrar-d s tira ass-a, tcud ɣer temsal n tmetti, tuɣ amekan s tehri deg wannar n usnulfu, acku tebḍa ɣef ssin, tella d tasekla tamensayt, tettɛedi si tsuta ɣer tayeḍ s timawit, deg-s ad naf tiwsatin timensayin am tmucuha, isefra, innan d yinzan, akked d temsaɛreq. Ma d tis snat d tasekla tatrart, tasekla-agi d ayen id-yeqqimen di tsekla tamensayt, d tin id-yewwin abrid n timawit ar tira. Deg-s ad naf tiwsatin-nni timensayin yellan s timawit kan ttewarunt, arnu ɣer-sent nulfant-d tejdidin ger-asen-t ungal, tullist, tamedyazt d umezgun, ladɣa tamedyazt, tsegzay tudert n yemaden.